અમદાવાદ: ગત ગુરુવારની સાંજે રક્ષાબંધનના પવિત્ર તહેવારે એએમટીએસની બસે નહેરુબ્રિજ પાસે ગમખ્વાર અકસ્માત સર્જીને શહેરીજનોને ખળભળાવી મૂક્યા હતા. માતેલા સાંઢની જેમ દોડતી બસે મારેલી ટક્કરથી બે બહેનોએ એકના એક ભાઇ કારમાં બેઠેલા હરેશ પરીખને ગુમાવ્યા હતા તેમજ આ અકસ્માતમાં બાઇકચાલક મોહંમદ સફી નામના યુવકનું પણ મોત થયું હતું, જેને હવે અઠવાડિયું થશે, પરંતુ આઘાતજનક બાબત એ છે કે આરટીઓની ટીમ બંધ બસને હજુ સુધી ચાલુ કરી શકી ન હોઇ અકસ્માતનું ખરું કારણ જાણવા મળ્યું નથી.